פמרן

פמרן (באנגלית: Fehmarn; בדנית: Femern; בסלאבית ווגרית עתיקה Fe More שפירושו "בים") הוא אי בים הבלטי, מול החוף המזרחי של מדינת שלזוויג-הולשטיין הצפונית ביותר בגרמניה. פמרן הוא האי השלישי בגודלו בגרמניה, אחרי רוגן ואוזדום. פרמן מופרד מחצי האי הגרמני וגריה שבהולשטיין על ידי מצר פמרן, ומהאי הדני הדרומי לולנד על ידי מצר חגורת פמרן. האי מחובר ליבשת בהולשטיין על ידי גשר מצר פמרן. האי משתייך למחוז אוסטהולשטיין (מזרח הולשטיין). הערים הגדולות הקרובות ביותר ביבשת הן הייליגנהאפן (נמל הקדושים) ואולדנבורג בהולשטיין (שנוסדה כסטאריגארד). ממש מול פמרן, בקצה חצי האי וגריה, נמצאת שכונת גרוסנברודה.

נתיב ווגלפלוגליניה (בדנית: Fugleflugtslinjen) הוא נתיב תחבורה חשוב המחבר את קופנהגן, בירת דנמרק שבאי שלן, עם העיר השנייה בגודלה בגרמניה, המבורג, דרך ליבק. הנתיב עובר דרך האי פמרן הכולל כביש ומסילת רכבת.

באזור נבנות שתי מנהרות: מנהרת חגורת פמרן בין פוטגרדן שבפמרן לרֶדביהאוּון שבלולנד, ומנהרת פמרן סאונד בין שטורקמפ (פמרן) לגרוסנברודה (וגריה).

היישובים הבולטים בפמרן הם בורג על פמרן (בגרמנית תחתית: Borg op Fehmarn) ופוטגרדן, שבה נמצא נמל המעבורות של האי.

פמרן מיוצגת באופן אלגורי באמצעות הסמל "הכתר הזהוב בים הכחול" (בגרמנית: Goldene Krone im blauen Meer), המופיע על דגלים רבים באי. הסמל מתייחס לבית אולדנבורג, בית המלוכה הדני.

 היסטוריה 
ממוזער|275x275 פיקסלים|"Goldene Krone im blauen Meer" דגל כתר הזהב בים הכחול של פרמן
ממוזער|275x275 פיקסלים|גשר סאונד פמרן בין Großenbrode ל־Fehmarn
ממוזער|275x275 פיקסלים|פרמן וכפריה
ממוזער|292x292 פיקסלים|עולם האיים הדני
שמות קדומים של האי הם פמרה (Femera), פימבריה (Fimbria), צימבריה פרווה (Cimbria parva) ואימברה (Imbra). כחלק מחצי האי וגריה, יושב האי בימי הביניים המוקדמים בידי שבט הווגרים, שבט סלאבי-לקיטי. פמרן היא אחת הנקודות המערביות ביותר בתחום ההתיישבות הרציפה לשעבר של העמים הסלאביים, והאי המערבי ביותר שבו התקיימה התיישבות סלאבית.

שם האי עצמו נגזר מן המילה הפולאבית "fe more" ("בים"), שמקבילה בצורתה המודרנית ל"v more", ויש לה רקע אטימולוגי דומה לפומרניה, ששמה נגזר מן "po more" ("על הים"). גם השם פוטגרדן הוא שם סלאבי, שמקורו ב־"pod gard" ("מתחת למצודה"). בריגן קיימת עיירה בעלת אותו רקע אטימולוגי, שהתפתח לצורתה המודרנית פוטגארטן (Putgarten).

כפרים נוספים בפמרן שנוסדו בידי סלאבים הם באננסדורף (Bannesdorf), דנשנדורף (Dänschendorf), גהלנדורף (Gahlendorf), גמנדורף-זידנדורף (Gammendorf-Siedendorf), גולדנדורף (Gollendorf), הינריכסדורף (Hinrichsdorf), קלאוסדורף (Klausdorf), קופנדורף (Kopendorf), למקנדורף (Lemkendorf), מֵשנדורף (Meeschendorf), פּיטזה (Püttsee), זהרנסדורף (Sahrensdorf), שלאגסדורף (Schlagsdorf), זולסדורף (Sulsdorf) וויטסדורף (Vitzdorf).

הכפרים ביסדורף (Bisdorf), פרזן (Presen) ושטברדורף (Staberdorf) נוסדו או בידי סלאבים או בידי מתיישבים גרמנים מהולשטיין, דיתמרשן, פריזיה, סקסוניה התחתונה ודנמרק, שהתיישבו באי החל מהמאה ה־12. הסלאבים שחיו באי עברו בהדרגה תהליך של התנצרות וגרמניזציה.

מימי הביניים ועד 1864 היה פמרן חלק מהדוכסות הדנית של שלזוויג. עם חלוקת הדוכסות בשנת 1544 נכללה פמרן בתחום שלטונו של הדוכס יוהאן הזקן (האב). לאחר מותו ללא יורשים בשנת 1580 צורף האי לדוכסות שלזוויג-הולשטיין-גוטורפ. לאחר המלחמה הצפונית הגדולה אוחדה פמרן יחד עם יתר שטחי שלזוויג תחת הכתר הדני. בשנת 1864 עברה שלזוויג לידי פרוסיה בעקבות מלחמת שלזוויג השנייה.

ב־26 ביולי 1932 טבעה מול חופי האי פמרן אוניית האימונים של הצי הגרמני „ניובה“ בסערה פתאומית, ואיתה נספו 69 אנשי צוות, מלחים וטירונים. בחוף גמנדורפר (Gammendorfer Strand) בפמרן, מול המקום שבו התרחשה הטביעה, הוקמה אנדרטת ניובה (Niobe-Denkmal).

מאז 1963 מחובר האי פמרן אל היבשת הגרמנית באמצעות גשר כביש ורכבת החוצה את מצר פמרן (Fehmarnsundbrücke). אורכו של הגשר 963.40 מטרים וגובהו 69 מטרים.

 גאוגרפיה 
שטחו של האי פמרן הוא 185 קילומטרים רבועים ואורך קו החוף שלו 78 קילומטרים. הגבעות הגבוהות ביותר באי הן הינריכסברג (Hinrichsberg) שגובהה 27.2 מטר וולפנר ברג (Wulfener Berg) שגובהה 26.5 מטר. היישוב הגדול ביותר באי הוא בורג (Burg; „עיר פמרן“) שבו מתגוררים כ־6,000 תושבים. בנוסף קיימים באי כפרים קטנים רבים, בהם ואדרסדורף (Vadersdorf).

 אקלים 
האקלים בפמרן (שלזוויג-הולשטיין, גרמניה) מתאפיין בקיץ נוח ומעונן חלקית, ובחורפים ארוכים, קרים מאוד ומעוננים ברובם. האי מתאפיין ברוחות חזקות במשך כל ימות השנה. הטמפרטורות נעות בדרך כלל בין 1-°C ל־21°C, ורק לעיתים רחוקות יורדות מתחת ל־8-°C או עולות על 26°C.

 טמפרטורה 
הטמפרטורה הממוצעת בפמרן היא 8.3°C וכמות המשקעים השנתית הממוצעת עומדת על 571 מ״מ. לפי שירות המטאורולוגי הגרמני (DWD), בשנת 2008 הייתה פמרן האזור השמשי ביותר בגרמניה.Deutscher Wetterdienst – Pressemitteilung 2009

הטמפרטורה הממוצעת בפמרן משתנה בהתאם לעונות השנה. העונה החמה נמשכת כשלושה חודשים, מ־10 ביוני ועד 11 בספטמבר, עם טמפרטורת שיא יומית ממוצעת העולה על 18°C. החודש החם ביותר בשנה הוא יולי, שבו הטמפרטורה הממוצעת נעה בין 21°C ביום ל־14°C בלילה.

העונה הקרה נמשכת כארבעה חודשים, מ־21 בנובמבר ועד 23 במרץ, עם טמפרטורת שיא יומית ממוצעת הנמוכה מ־7°C. החודש הקר ביותר הוא ינואר, שבו הטמפרטורות הממוצעות נעות בין 0°C- בלילה ל־3°C ביום.

משקעים
עונת הגשמים בפמרן נמשכת כ־8.4 חודשים, מ־7 ביוני ועד 20 בפברואר, כאשר הסיכוי ליום גשום גבוה מ־24%. החודש הגשום ביותר הוא דצמבר, עם ממוצע של 9.2 ימים שבהם יורדים לפחות מילימטר אחד של משקעים.

עונת היובש נמשכת כ־3.6 חודשים, מ־20 בפברואר ועד 7 ביוני. החודש עם מספר ימי הגשם המועט ביותר הוא אפריל, עם ממוצע של 5.5 ימים שבהם נרשם לפחות מילימטר אחד של משקעים.

בין הימים הגשומים ניתן להבחין בין ימי גשם בלבד, שלג בלבד, או שילוב של השניים. החודש עם מספר ימי הגשם בלבד הרב ביותר הוא אוקטובר, עם ממוצע של 8.8 ימים. בסך הכול, הצורה הנפוצה ביותר של משקעים בפמרן לאורך השנה היא גשם בלבד, כאשר הסיכוי המרבי לכך מגיע ל־30% ב־21 באוקטובר.

 תחבורה 
שמאל|ממוזער|כבישים ומסילת רכבת בפמרן
מצר פמרן (Fehmarnbelt), המפריד בין האי פמרן לבין האי הדני לולנד, שוכן בצידו של האי שמנוגד ליבשת הגרמנית. ניתן לחצות את המצר באמצעות מעבורות הפועלות בין נמל פוטגארדן (Puttgarden) שבגרמניה לנמל רֶדְבִּיהָאוּן (Rødbyhavn) שבדנמרק. משך ההפלגה כ־45 דקות.– Puttgarden-Rødby ferry routeVisitDenmark – Ferry from Puttgarden to Rødby

ב־29 ביוני 2007 נתנו הרשויות הדניות והגרמניות אור ירוק לפרויקט מנהרת הקשר הקבוע של מצר פמרן (Fehmarn Belt Fixed Link), המתוכנן להשלמה בשנת 2028.

גשר מצר פמרן (Fehmarnsundbrücke), שאורכו 963 מטר, מחבר את האי הגרמני פמרן עם היבשת הגרמנית בקרבת גרוסנברודה (Großenbrode).

 טבע 
חופי האי משמשים כמקומות מנוחה לציפורים נודדות, ולכן מהווים יעד פופולרי עבור עוסקים באורניתולוגיה. שמורות הציפורים באי מנוהלות על ידי מרכז השימור של ארגון NABU בשמורת ציפורי המים וולנאאו (Wallnau Waterbird Reserve). בעיר בורג נמצא אקווריום גדול הכולל כ-40 מכלים עם דגים.

האי פמרן מפורסם בזכות שטחי הטבע והפנאי שבו, במיוחד בעונת הקיץ (יולי–ספטמבר), והוא ידוע גם בזכות אתרי גלישת הרוח (windsurf) והקייטסרפינג (kitesurf). קיימים באי יותר מעשרה אתרי גלישה ידועים.

 תרבות 
שַׁרְוֶנצֶל  (Scharwenzel) הוא משחק קלפים לשתי קבוצות, כאשר בכל קבוצה משתתפים שניים עד ארבעה שחקנים. המשחק העתיק קיים לפחות שלוש מאות שנה ומתקיים רק באי פמרן.

האי פמרן היה מקום הקונצרט האחרון של ג'ימי הנדריקס, במסגרת פסטיבל Open Air Love & Peace, שהתקיים ב־6 בספטמבר 1970. הקונצרט נערך בחוף פלוגה (Flügge) שבדרום־מערב האי. במקום ניצבת אבן זיכרון, ומ־1995 עד 2010 נערך מדי שנה בחודש ספטמבר פסטיבל התחייה של ג'ימי הנדריקס Jimi-Hendrix-Revival-Festival.

בכנסיית סנט ניקולאס (St. Nicholas Church) הנמצאת באי קיים אגן טבילה (baptismal font) שמוארך לשנת 1391.

 תושבים בולטים 
 Benedikt Niese (1849 בבורג אוף פהמרן - 1910), חוקר גרמני קלאסי.
 ארנסט לודוויג קירכנר (1880–1938), צייר גרמני, התגורר באי בין השנים 1908 ל-1912–1914.
 לינה היידריך (1911–1985), ילידת הכפר אוונדורף. בעלה ריינהרד היידריך (1904–1942) היה איש אס אס ומשטרה גרמני והאדריכל הראשי של השואה. היה להם בית קיץ באי, אותו ניהלה כמסעדה לאחר המלחמה, עד שנשרף בפברואר 1969.

 גלריה 

 ראו גם 
 מנהרת הקשר הקבוע של חגורת פהמרן

 קישורים חיצוניים 


 Satellite map from Google Maps
 Stadt Fehmarn
 Fehmarn Events
 Fehmarn Genealogy
 Fehmarn Webcam
 Fehmarn und Umgebung
 Fehmarn Heute, Urlaub und Freizeit

 הערות שוליים 

קטגוריה:גרמניה: איים
קטגוריה:איים בים הבלטי
קטגוריה:שלזוויג-הולשטיין: גאוגרפיה